gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
હોમ-લોનના દર ભલે ન ઘટે, હોમના ભાવ ઘટી શકે એવી જોગવાઈ રિઝર્વ બૅન્કે કરી છે
You need an iframes capable browser to view this content.
રિઝર્વ બૅન્કે ધિરાણના દરમાં કોઈ ફેરફાર કર્યો ન હોવાથી થોડો વખત રાહ જોઈને હોમ-લોન લઈશું એવો વિચાર કરનારાઓની આશા ફળી નથી.
જોકે કેન્દ્રીય બૅન્કે કમર્શિયલ બૅન્કોને રિયલ એસ્ટેટ ઇન્વેસ્ટમેન્ટ ટ્રસ્ટોમાં રોકાણ કરવાની છૂટ આપી હોવાથી રિયલ એસ્ટેટ ક્ષેત્રને મોટો ફાયદો થવાના ઊજળા સંજોગો છે.
રિઝર્વ બૅન્કની મૉનિટરી પૉલિસી કમિટી (નાણાકીયનીતિ સમિતિ)ની બે દિવસની બેઠકના અંતે જાહેર કરાયેલી નીતિવિષયક સમીક્ષાના પગલે DLFના સ્ટૉકમાં પાંચ ટકાનો ઉછાળો આવ્યો હતો. રિયલ એસ્ટેટ ઇન્વેસ્ટમેન્ટ ટ્રસ્ટ માટે મળેલી ઉક્ત છૂટને લીધે હવે રિયલ એસ્ટેટના અટકેલા પ્રોજેક્ટ પૂરા થવા માંડે એવી શક્યતા છે. એને પગલે સપ્લાય વધતાં ભાવમાં ઘટાડો શક્ય છે. વળી રિયલ એસ્ટેટ ઇન્વેસ્ટમેન્ટ ટ્રસ્ટમાં રોકાણ કરવામાં આવે તો એમાંથી ડિવિડન્ડની આવક પણ થઈ શકે છે. આ ટ્રસ્ટને લીધે રિયલ એસ્ટેટના કામકાજમાં વધુ પારદર્શકતા આવવાની શક્યતા છે.
આમ હોમ-લોનના દર ઘટે નહીં તો પણ ઘર ખરીદનારાઓને આડકતરી રીતે ફાયદો થઈ શકશે એવું કહી શકાય.
ખેડૂતોની લોન માફ કરવાના પગલા સામે રિઝર્વ બૅન્કના ગવર્નરની લાલ બત્તી
રિઝર્વ બૅન્કના ગવર્નર ડૉ. ઉર્જિત આર. પટેલ કંઈ બોલતા નથી એવું અત્યાર સુધી કહેવાતું આવ્યું છે, પણ ગઈ કાલે નાણાનીતિની સમીક્ષા રજૂ કરતી વખતે તેમણે કંઈક બોલવાની શરૂઆત કરી હોવાનું જોવા મળ્યું હતું.
ખેડૂતોને અપાયેલું કરજ માફ કરવાના પગલાને લીધે પ્રામાણિકપણે કરજ ચૂકવવાની વૃત્તિ પર વિપરીત અસર થાય છે એમ ડૉ. પટેલે કહ્યું હતું.
હાલમાં ઉત્તર પ્રદેશના મુખ્ય પ્રધાન યોગી આદિત્યનાથે રાજ્યના નાના-મધ્યમ સ્તરના ખેડૂતોનું એક લાખ રૂપિયા સુધીનું ઋણ માફ કરવાનું પગલું ભર્યું એનાથી બૅન્કોને ૩૬,૩૫૯ કરોડ રૂપિયાનો ફટકો પડવાનો છે.
રિઝર્વ બૅન્કે બહાર પાડેલા નિવેદનમાં કહેવામાં આવ્યું છે કે સરકારી ખાધ આંતરરાષ્ટ્રીય સ્તરની તુલનાએ વધારે છે અને એને લીધે ફુગાવો વધવાનું જોખમ છે. ખેડૂતોની લોન માફ કરવાથી આ શક્યતા વધી જાય છે.
ધિરાણનો દર રિઝર્વ બૅન્કે યથાવત રાખ્યો
રિઝર્વ બૅન્કે નવા નાણાકીય વર્ષની એની પ્રથમ નાણાકીય નીતિ સમીક્ષામાં ધિરાણના વ્યાજદરમાં કોઈ પણ ફેરફાર કરવાનું ટાળ્યું છે. એણે બૅન્કોએ રિઝર્વ બૅન્કમાં રાખવાની રોકડ અનામતનો દર પણ ૪ ટકા યથાવત્ રાખ્યો છે.
રિઝર્વ બૅન્ક બૅન્કોને ટૂંકા ગાળા માટે નાણાં ધીરે એ રેપો રેટ યથાવત રાખવામાં આવ્યો છે, પરંતુ રિવર્સ રેપો રેટ વધારીને ૬ ટકા કરી દેવામાં આવ્યો છે. રિવર્સ રેપો રેટ એટલે રિઝર્વ બૅન્ક જે દરે કમર્શિયલ બૅન્કો પાસેથી ટૂંકા સમયગાળા માટે નાણાં ઉછીનાં લે એ દર.
બૅન્કો ધિરાણદરમાં હજી ઘટાડો કરી શકે છે : ડૉ. ઉર્જિત આર. પટેલ
રિઝર્વ બૅન્કના ગવર્નર ડૉ. ઉર્જિત આર. પટેલે કહ્યું છે કે બૅન્કો હજી પણ ધિરાણના દરમાં ઘટાડો કરવાની સ્થિતિમાં છે. તેમણે નાની બચતના વ્યાજદરમાં ઘટાડો કરવાનું પણ સરકારને કહ્યું છે.
નાણાનીતિની સમીક્ષા રજૂ કરતી વખતે પત્રકારો સાથેની વાતચીતમાં તેમણે કહ્યું હતું કે મૉનિટરી પૉલિસી કમિટીએ ધિરાણના દરમાં કરાયેલા ઘટાડાની નોંધ લીધી છે, પરંતુ હજી ઘટાડો કરી શકાય એવું એનું માનવું છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.